Flisa, juni 2021

**Til deltakere og ledere – NBF’s Sommerleir 2021**

**Informasjon:**

***Fremmøte og registrering:*** Bowlinghallen Solør AS, Industrivegen 13, 2270 Flisa

***Fremmøtetidspunkt:*** Søndag 28.06 – kl.13.00 – 15.30

***Avslutning:*** Fredag 02.07 – kl.15.30

**Følgende utsyr må tas med:**

Bowlingutstyr, toalettsaker, håndkle, treningstøy for utendørsaktiviteter, joggesko, varm genser, ytterjakke/regnjakke, liggeunderlag, sovepose/dyne og badetøy. Ellers vanlige klær.

Dersom det pga. kommunikasjonsproblemer skulle være noen som ikke rekker frem til fremmøtetidspunktet – ber vi om at det gis beskjed om dette på forhånd – eller selvsagt underveis om forsinkelser skulle oppstå.

Ved eventuelle matallergier er det viktig at vi får beskjed om dette på forhånd. Det samme gjelder ved bruk av eventuelle medisiner som krever spesiell oppfølging fra ledernes side. Slike opplysninger bes meddelt Sommerleiransvarlig: Jørgen Mathiesen, tlf. 991 18 038 eller via e-post. (E-post adressen gjengis på slutten av dette informasjonsskrivet.)

Ellers minner vi om alkoholforbud som gjelder under hele leiren. Eventuell overtredelse medfører hjemsendelse på egen regning. Det gis ingen advarsler.

Hver enkelt er ansvarlig for reise til/fra Sommerleiren; på egen regning. Det vil være egen buss på Gardermoen med avreise derfra ca kl. 12.00 på søndag.

Det er viktig at de som vil benytte fly, på forhånd gir arrangør = Jørgen Mathiesen, beskjed om ankomsttidspunkt på søndag, og avreisetidspunkt på fredag.

De deltagere som blir kjørt til/fra leiren, bes respektere de oppgitte klokkeslett for oppstart og avslutning, og spesielt ikke avtale henting før kl 15.30 på fredag.

Vi vil ellers gjerne få tilsendt mobilnummer til alle deltagere for eventuell kontakt dersom det skulle oppstå forsinkelser etc. Jørgen Mathiesen er nok en gang korrekt adressat for slik informasjon.

All ønsket informasjon fra deltakerne kan gis via e-post til Jørgen Mathiesen:

[**Jorgenmathiesen00@gmail.com**](mailto:Jorgenmathiesen00@gmail.com) **eller** [**jorgen@solorbk.no**](mailto:jorgen@solorbk.no)

VELKOMMEN!

Med sportslig hilsen

Jørgen Mathiesen (sign)

Solør Bowlingklubb

Tlf: 991 18 038